Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az Alkotmánybíróság az 55/2001. (XI. 29.) AB határozatában … mind a Gytv. egésze, mind a törvény egyes
Paragraph Index: 333

Az Alkotmánybíróság az 55/2001. (XI. 29.) AB határozatában … mind a Gytv. egésze, mind a törvény egyes rendelkezései … alkotmányellenességének megállapítására és megsemmisítésére irányuló indítványokat elutasította. Ugyancsak elutasította, illetve visszautasította a jogszabály nemzetközi szerzõdésbe ütközésének megállapítására és megsemmisítésére irányuló, végül a mulasztásban megnyilvánuló alkotmányellenesség megállapítására elõterjesztett indítványokat. A gyülekezési jog alkotmányosságának alkotmánybírósági vizsgálata nem zárja ki a gyülekezési jog tartalmának értelmezésével kapcsolatos hatáskörömet. Mindenek elõtt azért nem, mert egy alapvetõ jog alkotmánybírósági és ombudsmani értelmezése céljában és módszerében lényegesen különbözik egymástól. … Az ombudsman minden esetben alkotmányos visszásságot állapít meg, ha a hatóság jogalkalmazása nem felel meg az alkotmányosság objektív követelményeinek. Ha az ombudsman megítélése szerint az alkotmányosan visszás hatósági döntés vagy mulasztás a jogszabály hiánya, hiányossága, nem egyértelmû rendelkezése vagy feleslegessége miatt következett be, az Obtv. 25. §-a alapján lehetõsége van a jövõbeli visszásság elkerülése érdekében jogszabály módosítást, hatályon kívül helyezést, illetve jogalkotást kezdeményezni. Ez a lehetõség általában akkor is fennáll, ha az érintett jogszabályt az Alkotmánybíróság korábban nem találta alkotmányellenesnek. …

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes